open-index/open-wikipedia-markdown huggingface dataset:
Andreas Ludwig von Rosen

**Andreas Ludwig von Rosen** (1664–1701) oli Rootsi sõjaväelane (major), kes osales Põhjasõjas.

Andreas Ludwig von Rosen sündis Väinjärvel 1664. aastal. Tema isa, kes oli ka Väinjärvel sündinud, oli Andreas von Rosen ja ema Luitgard Taube.

Põhjasõjas juhatas ta Eesti maatragunieskadroni. 1701. aasta mais sai ta korralduse Roosna-Alliku ja Viisu mõisa talupoegi maha rahustada ja talitseda. 

4. septembril 1701 osales ta Räpina lahingus, kus ta ka hukkus.

## Isiklikku
Andreas Ludwig von Rosen abiellus Dorothea-Elisabeth von Üxküll-Güldenbrandiga. Neil oli poeg Johan Andreas von Rosen ja tütar Helene Chistine (1701–1729), kes abiellus Hans Christian Matthieseniga.

## Viited
Jaan Timusk (Pärnu linnapea)

**Jaan Timusk** (12. veebruar (vkj 30. jaan.) 1886 Kallaste – 19. september 1957 Pärnu) oli Eesti rahukohtunik ja poliitik.

## Roll Eesti iseseisvumisel
1918. aasta sündmuste ajal oli Timusk Pärnu abilinnapea, võttis osa Eesti Vabariigi väljakuulutamisest ja selle poliitiliselt tähtsa sündmuse ettevalmistamisest. Ta oli ka üks nendest, kes kirjutasid alla iseseisvuse kuulutamise aktile.

## Pärnu linnapea (1920-1921)
Timusk oli Pärnu linnapea aastatel 1920-1921.

Pärast linnapea kohustest vabastamist 1921. aastal töötas ta taas rahukohtunikuna Pärnus. 

Timusk oli üks väheseid omavalitsustegelasi, kes pääses suurematest repressioonidest nii 1940. aastal Saksa okupatsiooni päevil kui ka pärast sõda.

## Surm
Jaan Timusk on maetud Pärnu Alevi kalmistule.

## Viited
Rougefay

**Rougefay** on vald Põhja-Prantsusmaal Pas-de-Calais' departemangus.

Rougefay asub u. 51 km Arrasist läänes, teede D110 ja D102 ristumiskoha ümbruses.

## Huviväärsused

* 19. sajandi kirik.
* Saint-Anne'i kabel.

## Vaata ka

* Pas-de-Calais' departemangu haldusüksuste loend

## Viited
Ruyaulcourt

**Ruyaulcourt** on vald Põhja-Prantsusmaal Pas-de-Calais' departemangus.

Ruyaulcourt asub *[[Autoroute A2]]* ja *[[Canal du Nord]]i* vahel, u. 31 km Arrasist kagus, teede D19E ja D7 ristumiskoha ümbruses.

## Huviväärsused

* St. Pierre'i kirik, pärast Esimest maailmasõda koos enamusega külast uuesti üles ehitatud.
* Sõjakalmistu.
* Ruyaulcourt'i tunnel on *[[Canal du Nord]]i* märkimisväärne osa.

## Vaata ka

* Pas-de-Calais' departemangu haldusüksuste loend

## Viited
Newport Beach

**Newport Beach** on rannikulinn USA-s California osariigis Orange'i maakonnas. Elanike arv on 2020. aasta rahvaloenduse andmetel 85 239.

Newport Beach piirneb läänes Huntington Beachiga, millest eraldab teda Santa Ana jõgi, ning põhjas Costa Mesa ja Irvine'i linnaga. Newport Beachist idasse jääb Crystal Cove State Park. Newport Beach hõlmab mitu ranniku ääres asetsevat tehissaart.

Newport Beach sai linnaõigused 1. septembril 1906. Linna areng hakkas kiirenema 1900. aastate keskel pärast seda, kui sinna rajati Pacific Electrici elektriraudteeliini lõunapoolne lõpp-peatus, millega sai linn ühenduse Los Angelese kesklinnaga.

Newport Beachis valitseb poolkõrbeline kliima. Sealne kliima sarnaneb ka lähistroopilise vahemerelise kliimaga, kuid seal sajab vähem, kui vahemerelise kliimaga aladel. Vaikne ookean muudab Newport Beachi kliima tunduvalt mõõdukamaks. Keskmine ööpäevane õhutemperatuur on jaanuaris 14,1 °C ja juulis 20,1 °C. Miinuskraadid on väga haruldased ja suvel tõuseb õhutemperatuur harva 40 °C-ni. Aasta keskmine sademete hulk on 270 mm. Maist septembri lõpuni ei saja peaaegu üldse.

Newport Beach on tuntud heade surfamistingimuste ja liivaste randade poolest. Seal asub suur jahisadam ja tegutseb palju jahtklubisid. Alates 1988. aastast sõidab Newport Beachi ja California ranniku lähedal asuva Santa Catalina saare vahel parvlaev Catalina Flyer. Linna läbib maantee California State Route 1, mis on tuntud kui Pacific Coast Highway.

Newport Beachi sõpruslinnad on Antibes Prantsusmaal, Ensenada Mehhikos ja Okazaki Jaapanis.

## Viited

## Välislingid

* Ametlik koduleht
Leccinellum

***Leccinellum*** on puravikulaadsete seltsi puravikuliste sugukonda kuuluv perekond seeni.

## Liike
**Leccinellum crocipodium* – safranpuravik

## Välislingid
*
Katta II Grüner

**Katta II Grüner** (kodanikunimega **Kätlin Rohilaid-Aljaste**; sündinud 22. augustil 1977)  on Eesti maalikunstnik, ehte- ja moebrändi Katta Grüner looja. 

Ta on õppinud haldusjuhtimist Estonian Business Schools ja avalikku haldust Tallinna Tehnikaülikoolis ning saanud 2020. aastal (TTÜ) magistrikraadi riigi- ja innovatsioonijuhtimises. Kunsti on ta õppinud 2021–2023 Eesti Kunstiakadeemias. 

Haapsalu Kunstikoolis on ta õppinud ehismetallist ehete valmistamist Indrek Jetsi juhendamisel. 

Lisaks on Eesti Kunstiakadeemia Avatud Akadeemias läbinud moeloomise kursuse "Moedisain ideest valmistooteni". 

Katta II Grüner on töötanud ja töötab mitmes koolis kunstiõpetajana.  

Tema kunstistiil on uusnaivism, mis on mõjutatud kubismi, *[[art déco]]*, popkunsti ja romantismi poolt. Tema teosed on sündinud inspireerituna loodusest ning inimese ja looduse omavahelistest suhetest. 

Katta II Grüner on Haapsalu Kunstiklubi liige. 

Tema maalinäitused on olnud Haapsalu Kultuurikeskuses, Haapsalu Galerii kohvikus Karja 6, Villa Fannyofi galeriis  , Niklāvs restorani galeriis Riias, Hotel Europa fuajee galeriis jne. Enamik tema maale asub erakogudes. 

### Näitused
* "Tingimusteta Armastus Harmoonia" Haapsalu Kultuurikeskuses 2022, Haapsalu Karja 6 kohvik galerii 2022
* "Valge Daam – sa olid, et jääda" Villa Fannyofi galeriis 2023, Niklāvs restorani galeriis Riias 2023
* "Maailma legendid Haapsalus" Old Hapsal Hotel 2023, Hotel Europa fuajee galeriis 2024
* "Illusioon" Haapsalu Galerii kohvikus Karja 6 2024, Hotel Europa fuajee galeriis 2024
* "Haapsalu" St. Patricks 2025 
* "Haapsalu laht" Haapsalu Kunstikooli hoovigalerii 2025  
* Grupinäitus "Ülestähendusi metsikutelt radadelt" Asuküla seltsimaja galerii 2025 

Katta II Grüner moekollektsiooni debüüdi Tallinn Vaaterattal 2024 Aprill . 

Osales Tallinna Fashion showl kollektsiooniga "Vaimu Väe Võim" 2024 oktoober  

"Haapsalu Laht" kollektsioon esitleti Stockmanni kaubamajas 2025. aasta mais  

"Haapsalu Laht" kollektsioon täiendustega esitleti Hispaanias ürituse raames "International Fashion Festival - Barcelona edition 2025" 

## Viited

## Välislingid
* 8. https://buduaar.tv3.ee/ilu-ja-mood/katta-ii-gruner-kanna-seda-mida-sina-tahad-kus-tahad-ja-millal-tahad/
Rumaucourt

**Rumaucourt** on vald Põhja-Prantsusmaal Pas-de-Calais' departemangus.

Rumaucourt asub u. 19 km Arrasist kagus, maantee D19 ääres.

## Huviväärsused

* St. Amandi kirik, pärast Esimest maailmasõda koos enamusega külast uuesti üles ehitatud.
* Saksa sõjakalmistu.
* Briti sõjakalmistu.

## Vaata ka

* Pas-de-Calais' departemangu haldusüksuste loend

## Viited
Very 'eavy... very 'umble

"**Very 'eavy...very 'umble**" on ansambli Uriah Heep 1970. aastal ilmunud, esimene stuudioalbum. 13. juunil andis selle  Suurbritannias välja Vertigo Records.

Albumi loost "Gypsy" sai varase heavy metali tähtsamaid lugusid. 

Itaalias tõusis see albumimüügiedetabelis 11. kohale. USAs tõusis album Billboard 200s 186. kohale.

## Laulud
# Gypsy (6:40) (Mick Box, David Byron)
# Walking in Your Shadow (4:32) (Paul Newton, Byron)
# Come Away Melinda (3:48) (Fred Hellerman, Fran Minkoff)
# Lucy Blues (5:10) (Box, Byron)
# Dreammare (4:40) (Newton)
# Real Turned On (3:39) (Box, Byron, Newton)
# I’ll Keep on Trying (5:27) (Box, Byron)
# Wake up (Set Your Sights) (6:24) (Box, Byron)

## Muusikud
*David Byron – laul
*Mick Box – kitarr, taustalaul
*Paul Newton – basskitarr, taustalaul
*Ken Hensley – klahvpillid, taustalaul
*Nigel Olsson – trummid
Andreas Zöge von Manteuffel

**Andreas Zöge von Manteuffel** (9. jaanuar 1665 Tallinn – 23. oktoober 1706) oli Rootsi sõjaväelane ja ooberst, kes osales Põhjasõjas. 

## Elulugu
Andreas Zöge von Manteuffeli vanemad olid Liivimaa Sēja ja Eestimaa Edivere ning Muuga mõisnik Andreas von Zöge (1625–1665) ja Helena Maria von Taube.

Enne Põhjasõda teenis ta von der Pahleni Liivimaa ratsarügemendis, kus oli algul leitnant ja 1689. aastal rittmeister. 

Põhjasõja ajal juhatas ta aastatel 1700–1702 Liivimaa jalaväepataljoni, olles siis ooberstleitnandi auastmes. Sel ajal oli ta ka linna asekomandant.  

1701. aasta juunis anti talle Tartu rae bürgermeistri Bohle kutsutud linnanotari poolt aru, et Rootsi sõjaväelased olid tänaval ühele kodanikule kallale tunginud ja ta vangi pannud. Pärast tema pataljoni likvideerumist 1702. aastal juhtis ta talupoegadest maakaitseüksust Valgejõe-Läsna lahingus 26. juunil 1704. 

Andreas Zöge von Manteuffel suri 1706. aastal. Tema vappepitaaf on Tallinna toomkirikus.

## Isiklikku
Andreas Zöge von Manteuffel abiellus Margaretha Anna von Üxkülliga. Abielust sündis hilisem riigikrahv Gotthard Johann von Manteuffel  (1690–1763).

## Viited
Salisbury (album)

"**Salisbury**" on ansambli Uriah Heep 1971. aasta jaanuaris ilmunud, teine stuudioalbum. Selle andis Suurbritannias välja Vertigo Records.

Soomes tõusis see aprillis 1971 albumimüügiedetabeli tippu.

## Laulud
# Bird of Prey (4:12) (Mick Box, David Byron, Paul Newton) 
# The Park (5:37) (Ken Hensley) 
# Time to Live (3:59) (Box, Byron, Hensley) 
# Lady in Black (4:40) (Hensley) 
# High Priestess (3:39) (Hensley) 
# Salisbury (16:17) (Byron, Hensley, Box) 

## Muusikud
*David Byron – laul
*Mick Box – kitarr, taustalaul
*Paul Newton – basskitarr, taustalaul
*Ken Hensley – klahvpillid, taustalaul
*Keith Baker – trummid

## Viited

## Välislingid
*https://www.discogs.com/master/31396-Uriah-Heep-Salisbury
Venemaa sissetung Ukrainasse – eellugu

Artiklis on esitatud 2022. aasta 24. veebruaril alanud Venemaa sissetungile Ukrainasse eelnenud kuude olulisemad sündmused.

## 2021
### November
* 10. november – Ameerika Ühendriigid teatasid Venemaa vägede ebatavalisest liikumisest Ukraina piiride lähedal. 28. novembriks oli Ukraina teatel koondunud piiridele 92&nbsp;000 Vene sõjaväelast.
### Detsember
* 7. detsember – USA president Joe Biden hoiatas Venemaa presidenti Vladimir Putinit "tugevate majanduslike ja muude meetmete" eest, kui Venemaa ründab Ukrainat.
* 17. detsember – Putin tegi ettepaneku keelata Ukraina liitumine NATOga, mille Ukraina lükkas tagasi.

## 2022
### Jaanuar
* 17. jaanuar – Vene väed hakkasid saabuma Venemaa liitlasriiki Valgevenesse, väidetavalt "sõjalisteks õppusteks".
* 19. jaanuar – USA eraldas Ukrainale 200 miljonit dollarit julgeolekuabi.
* 19. jaanuar – Biden teatas pressikonverentsil: "Venemaa võetakse vastutusele, kui ta tungib sisse. Ja see sõltub sellest, mida ta teeb."
* 24. jaanuar – NATO viis väed valmisolekusse.
* 25. jaanuar – Ukraina ja Krimmi lähedal toimusid 6000 sõjaväelase ja 60 lennuki osalusel Venemaa õppused.

### Veebruar
* 10. veebruar – Venemaa ja Valgevene alustasid 10 päeva kestvaid sõjalisi manöövreid.
* 17. veebruar – Ida-Ukraina separatistlikes piirkondades laienes järk-järgult võitlus.
* 21. veebruar – Vladimir Putin andis Vene vägedele korralduse siseneda Ukrainasse. Samuti teatas ta, et Venemaa tunnustab kahte venemeelset separatistlikku piirkonda Ida-Ukrainas (Donetski Rahvavabariik ja Luhanski Rahvavabariik). See teade tõi järgmisel päeval kaasa NATO riikide majanduslike sanktsioonide esimese vooru.

Putini "Ukraina sündmusi käsitlevas" 21. veebruari telepöördumises enne sissetungi väljakuulutamist teatas ta oma veendumusest, et Vladimir Lenin oli Ukraina "autor ja arhitekt", ning nimetas Lenini mälestusmärke maha võtnud ukrainlasi "tänamatuteks järeltulijateks", öeldes: "Seda nimetatakse dekommuniseerimiseks." See on see, mida nad nimetavad dekommuniseerimiseks. Kas te tahate dekommuniseerimist? Noh, see sobib meile suurepäraselt. Aga ei ole vaja, nagu öeldakse, poolel teel peatuda. Me oleme valmis näitama teile, mida tõeline dekommuniseerimine tähendab Ukraina jaoks."

## Viited
Patrícia Mamona

**Patrícia Mbengani Bravo Mamona** (sündinud 21. novembril 1988 Lissabonis) on Portugali kergejõustiklane, kolmikhüppaja.

Ta võitis 2012. aasta Euroopa meistrivõistlustel Helsingis kolmikhüppes Portugali rekordiga 14.52 Olha Saladuhha järel hõbemedali.

2016. aasta Euroopa meistrivõistlustel Amsterdamis tuli Mamona rahvusrekordiga 14.58 Euroopa meistriks. Suveolümpiamängudel Rio de Janeiros püstitas ta Portugali rekordi 14.65 ja sai 6. koha.

2017. aasta Euroopa sisemeistrivõistlustel Belgradis võitis ta Kristin Gierischi järel hõbemedali. Maailmameistrivõistlustel Londonis oli ta 14.12-ga üheksas.

2019. aasta maailmameistrivõistlustel Dohas sai Mamona 14.40-ga 8. koha.

2021. aasta Euroopa sisemeistrivõistlustel Torunis hüppas ta Portugali siserekordi 14.53 ja võitis kuldmedali.Tokyo olümpiamängudel võitis ta Portugali rekordiga 15.01 maailmarekordi püstitanud Yulimar Rojase järel hõbemedali. Sellega sai Mamonast 25. naine, kes suutnud hüpata kolmikut enam kui 15 meetrit.

2022. aasta maailmameistrivõistlustel Eugene'is sai Mamona 14.29-ga 8. koha. Euroopa meistrivõistlustel Münchenis oli ta tulemusega 14.41 viies.

2023. aasta Euroopa sisemeistrivõistlustel Istanbulis oli Mamona tulemusega 14.16 Tuğba Danışmazi ja Dariya Derkachi järel kolmas.

## Isiklikud rekordid

## Isiklikku

Patrícia Mamona isa on Angola päritolu.

Mamona on õppinud Clemsoni Ülikoolis meditsiini.

## Viited

## Välislingid
*
Atom Heart Mother

**"Atom Heart Mother"** on ansambli Pink Floyd 1970. aastal ilmunud, viies stuudioalbum. See anti Suurbritannias välja 2. oktoobril ja USAs 10. oktoobril.

Suurbritannias tõusis see albumimüügiedetabeli esikohale. USA-s saavutati 55. koht.

## Lood albumil

# Atom Heart Mother (Mason, Gilmour, Waters, Wright & Geesin) – 23:39
## Father’s Shout – 5:25
## Breast Milky – 4:47
## Mother Fore – 5:16
## Funky Dung – 2:20
## Mind Your Throats Please – 1:57
## Remergence – 3:54
# If (Waters) – 4:30
# Summer ’68 (Wright) – 5:28
# Fat Old Sun (Gilmour) – 5:23
# Alan’s Psychedelic Breakfast (Waters, Mason, Gilmour & Wright) – 13:00
## Rise and Shine – 4:29
## Sunny Side up – 3:49
## Morning Glory – 4:42

## Viited
Novohrodivka

**Novohrodivka** (ukraina Новогродівка; vene Новогродовка / Novogrodovka) on linn Ukrainas Donetski oblastis Pokrovski rajoonis, umbes 45&nbsp;km kaugusel Donetskist loodes.

Novohrodivka asutati 1939. aastal Hrodivka nimelise kaevurite asulana, linna õigused ja praeguse nime sai 1958. aastal.

1. jaanuaril 2022 elas asulas 14 037 inimest.

Novohrodivka peamine majandusharu on kivisöe kaevandamine. Linn on majanduslikult tihedalt seotud naaberlinna Selõdovega.

## Viited

## Välislingid
Kunda dessant (1919)

**Kunda dessant** oli  admiral Johan Pitka juhtimisel tegutsenud Eesti merejõude ja  staabikapten Karl Aleksander Pauluse dessantüksuse Viru rinde väeosade toetuseks tehtud dessant 10.–11. jaanuaril 1919 Kunda juures, mille käigus dessantosad  vallutasid Kunda sadama, linna, Port Kunda tehase ja Kunda mõisa.

1919. aasta 5. jaanuaril  alustasid Eesti soomusrongid vastupealetungi Viru rindel. Vastase rinne murti 20 km sügavuselt läbi ja tekkinud lõhet laiendasid jalaväeosad, Viru rinde pealetungi toetas rannikul omakorda laevasuurtükkide tule toetusel dessant ja 10. ja 11. jaanuaril toimunud dessantidega Kunda piirkonnas nurjati Punaarmee plaan Kunda jõe joonele kaitsele jääda.

Eesti merejõude laevastik saatis 10. jaanuaril Kundas dessandi maale ja hõivasid Kunda sadama, linna ja Port Kunda tehase, kuid dessantosad olid aga sunnitud õhtuks laevadele taanduma. Kuid 11. jaanuaril korrati dessanti (umbes 250 meest) uuesti, kusjuures dessantosad siis vallutas dessantosa Kunda mõisa, mida 11. ja 12. jaanuari jooksul hoidsid endi käes. 12. jaanuari õhtul jõudsid Kundasse Loksa dessandis maabunud ja maismaad mööda edasitunginud major Martin Ekströmi 2 soome vabatahtlike kompaniid. 

12. jaanuari õhtuks jõudsid 1. diviisi osad Roela mõisa–Kantküla–Rahkla–Kunda jõe joonele.

## Viited
Nick Mason

**Nicholas Berkeley Mason** (sündinud 27. jaanuaril 1944 Birminghamis) on inglise trummar ja helilooja, Pink Floydi asutajaliige. 

1965. aastal asutas ta koos Syd Barretti, Richard Wrighti ja Roger Watersiga ansambli Sigma 6, millest hiljem kujunes Pink Floyd. Juba nende esimest albumit "The Piper at the Gates of Dawn" saatis edu.

Ta on koos Pink Floydi liikmetega paljude nende lugude autoriks, näiteks "Echoes", "Time", "Careful with That Axe, Eugene" ja "One of These Days". 2018. aastal moodustas ta uue ansambli Nick Mason's Saucerful of Secrets, et esitada Pink Floydi varase perioodi muusikat.

## Diskograafia

### Sooloalbum
* 1981 *Nick Mason's Fictitious Sports*

## Välislingid
Loksa dessant (1919)

**Loksa dessant** oli  Eesti merejõude ja  alamkapten Karl Aleksander Pauluse ning soome vabatahtlike dessantüksuse Viru rinde väeosade toetuseks tehtud dessant 8. jaanuaril 1919 Loksa juures, mille käigus dessantosad  vallutasid Loksa sadama.

1919. aasta 5. jaanuaril  alustasid Eesti soomusrongid vastupealetungi Viru rindel. Vastase rinne murti 20 km sügavuselt läbi ja tekkinud lõhet laiendasid jalaväeosad, Viru rinde pealetungi toetas rannikul omakorda laevasuurtükkide tule toetusel dessant. 7. jaanuariks said maaväed käsu: 4. Jalaväepolk vallutada Loo ja Kahala joon ning 1. Jalaväepolk, vallutada Kahala, Kursi ja Pillapalu. 

Tallinnast saadeti merele 1919. aasta 8. jaanuari varahommikul alamkapten Karl Aleksander Pauluse juhatusel dessantüksus, mis koosnes kahest eesti dessantkompaniist, ligikaudu 120 sõdurit ning soome vabatahtlike major Martin Ekströmi pataljoni kapten Anto Eskola juhitud 2 kompaniid, ligikaudu 200 sõdurit. Dessandi ülesanne on vallutada Loksa ja sealt Kolga küla kaudu murda läbi Luha mõisani ning ühineda 4. ja 1. jalaväepolkude osadega.

Dessant hõivas sillapea platsdarmi Loksa sadama Loksa tellisetehase juures ning seejärel maabus põhidessant.

Loksa sadam hõivati, Loksa külas asunud  umbes 200 vaenlast madruste ranniku kaitseüksusest taganesid ja dessantosad, laevasuurtükkide toetusel Loksa ja Tsitre piirkonnas, arendasid pealetungi sisemaale, kohates vastupanu Tümasool ja vallutades Kolga küla. Samal õhtul ühinesid dessantlased Eesti 4. jalaväepolgu üksuste ja kahe soome kompaniiga, kes maad mööda rindelt peale tungisid. 9. jaanuaril lahkusid dessantlaevad „Lembit'uga" eesotsas
Loksalt Kunda suunas. 12. jaanuari õhtuks jõudsid 1. diviisi osad Roela mõisa–Kantküla–Rahkla–Kunda jõe joonele.

Eesti väeosad tegid va varasemaid dessante Loksa piirkonda, kui tehti väikseste jõududega maabumine Loksal 25. detsembril  ja 28. detsembril 1917.

## Viited
Arvid Johann von Kaulbars

**Arvid Johann von Kaulbars** (1657–1722) oli Rootsi sõjaväelane ja ooberstleitnant, kes osales Põhjasõjas.

## Elulugu
Arvid Johann von Kaulbars sündis 1657. aastal Pommerimaal. Ta aadeldati koos oma venna Adam von Kaulbarsiga 1692. aastal.

Põhjasõja algul, 1700. aastal sai ta ooberstleitnandiks. Ta kuulus ühe kompaniiga Riia garnisonirügementi.

Hiljem osales ta ka Liivimaa tragunirügemendi koosseisus Kagu-Eesti sõjategevuses. 9. septembril 1701 võttis ta osa Kirumpääl toimuvast sõjakoosolekust, mida juhatas Wolmar Anton von Schlippenbach (Liivimaa tragunirügemendi ülem). Seal koosolekul ütles ta, et tema rügemendis on vaid 100 korralikku meest, kes võidelda saavad ja et, kui vaenlasega lahing peaks tulema, muudaks isegi võit armee võitlusvõimetuks.

1707. aastal tungisid venelased Antsla kanti, kus Kaulbars ja von Brömsen nendega lahingu maha pidasid. 

Sõja teises pooles osales ta ka Karl XII Venemaa sõjakäigul, kuid langes 1709. aastal Perevolotšina all vangi. Kui venelased ta pagasist mõned hetman Mazepa esemed leidsid, sai Peeter I ta peale vihaseks ning saatis Kaulbarsi Tobolskisse asumisele. 1713. aastal oli ta seal Rootsi vangide esimees, kuni saadeti 1717. aastal Japantsini külla.

Arvid Johann von Kaulbars suri 1722. aastal Liivimaal.

## Isiklik elu
Arvid Johann von Kaulbars abiellus Anna Gertruda Elisabeth von Schlippenbachiga, neil oli kaks last: Ursula Margaretha von Kaulbars ja Gertrude Elisabeth von Staal. 

Arvidi vend, Jakob von Kaulbars osales samuti Põhjasõjas. Ta juhatas Saaremaa maatragunieskadroni ning hukkus 1705. aastal Gemauerthofi lahingus. 

## Viited
Ichinoseki

**Ichinoseki** on linn Jaapanis Iwate prefektuuris. Linnas voolab põhjast lõunasse Kitakami jõgi.

## Viited

## Välislingid
*Ichinoseki koduleht
Kemoluminestsents

**Kemoluminestsents**, ka **kemiluminestsents**, on keemiliste reaktsioonidega kaasnev luminestsents peamiselt ultraviolettkiirguse ja nähtava valguse vahemikus. Luminestseerivad kas reaktsioonisaadused või nende toimel ergastunud süsteemid.

Kemoluminestsentsi erijuht on bioluminestsents, mis esineb biosüsteemides, näiteks jaanimardikatel.

## Reaktsioonid
Valguskiirgus tekib elektronide üleminekul ergastatud olekust energeetiliselt madalamasse olekusse või põhiolekusse. Erinevalt fluorestsentsist või fosforestsentsist saavutatakse kemoluminestsentsis ergastatud olek keemilise reaktsiooniga.

Tuntuim kemoluminestsi lähteaine on 3-aminoftaalhappe hüdrasiid (luminool). Peroksüoksalaadi kemoluminestsents tähendab vesinikperoksiidi reaktsioone oksaalhappe derivaatidega sensibilisaatorite juuresolekul. Paljud luminofoorid on 1,2- või 1,4-dikarbonüülühendid, nagu oksalaat (nt difenüüloksalaat), selle derivaadid ja luminool.


Pilt:Oxalsäurediphenylester.svg|Difenüüloksalaat, 1,2-dikarbonüüliühend
Pilt:Luminol.svg|3-Aminoftaalhappe hüdrasiid (luminol), 1,4-dikarbonüülühend


Enamikus kemoluminestsentsi reaktsioonides tekib kõigepealt ebastabiilne peroksiidsillaga vaheühend, mille energiarikas laguprodukt moodustab  laenguülekande kompleksi, millesse kuulub sensibilisaator (mitme kaksik- või kolmiksidemega molekul), ja annab sellele energia edasi. Ergastatud sensibilisaatormolekul kiirgab seejärel valguskvandi, mille lainepikkus sõltub kasutatava sensibiliseeriva aine struktuurist.

Teatud tingimustel saab tekitada ka ostsilleerivat (vilkuvat) kemoluminestsentsi, nt kombineerides Orbani ostsillaatorit luminooliga.

## Kasutamine
Ilmselt tuntuim kemoluminestsentsreaktsioon on luminooli oksüdeerimine vesinikperoksiidi toimel raua või mangaani ioonide juuresolekul. Seda reaktsiooni kasutatakse kohtuekspertiisis verejälgede visualiseerimiseks (verepigmendi hemoglobiin sisaldab Fe2+ ioone). Oksüdeeritud luminooli molekul toimib seejuures sensibilisaatorina.

Gaasianalüüsis kasutatakse kemoluminestsentsi lämmastikmonooksiidi oksüdeerimisel lämmastikdioksiidiks selle tuvastamise (määramise) eesmärgil. Kui lämmastikdioksiidi redutseeritakse analüsaatoris enne oksüdeerimist katalüütiliselt, on võimalik tuvastada mõlemad lämmastikoksiidid.

Kemoluminestsentsi kasutatakse nn hõõguvates pulkades. Need on plasttorud, mis painutamisel kiirgavad intensiivset mitmevärvilist valgust. Toru sisaldab kolme keemilist komponenti: oksaalhappe ester, sensibilisaator, mille emissioon määrab valguse värvuse, ja vesinikperoksiidi sisaldav klaastoru. Kui vesinikperoksiidi toru painutamisel puruneb, algab peroksüoksalaadi kemoluminestsents.

1,2-dioksetaanide kemoluminestsentsi saab kasutada biokeemias ja meditsiinilises diagnostikas. Need võimaldavad usaldusväärselt tuvastada väikseimad ensüümide jäljed kuni üksikute molekulideni. Kemoluminestsents-immunoanalüüsis on võimalik määrata ka antikehade ja antigeenide kontsentratsiooni. Lisaks saab määrata ATP-d ja NADH-d bioloogilises keskkonnas kuni väga väikeste kontsentratsioonideni. Tundlikud määramissüsteemid on välja töötatud paljude ATP-ga seotud substraatide jaoks.
Jakob von Kaulbars

**Jakob von Kaulbars** (17. juuni 1659 – 16. juuli 1705) oli Rootsi sõjaväelane (ooberstleitnant), kes osales Põhjasõjas, juhatades Saaremaa maatragunieskadroni. 

## Elulugu
Jakob von Kaulbars sündis 17. juunil 1659 (osades allikates on 11. november 1661). Tema vanemad olid Johan von Kaulbars ja Beata Leuhusen.

1670. aastatel alustas ta õpinguid Uppsalas. 1683. aastal oli ta Riia kuberneri rügemendis leitnant ning 1690. aastal sama väeüksuse kortermeister. 1696. aastal ülendati ta kapteniks. Ta kuulus oma kompaniiga Riia garnisoni. 

Põhjasõja algul, 1702. aasta 20. oktoobril sai ta ooberstleitnandina Saaremaa maatragunieskadroni juhiks.

Jakob von Kaulbars hukkus 16. juulil 1705 Gemauerthofi lahingus.

## Isiklikku
Jakob von Kaulbars abiellus Juliana Margareta Wrangel af Ludenhoffiga, nad said kolm last: Herman Johan, Helmich Erik ja Jakob Julius von Kaulbars.

Tema vend Arvid Johann von Kaulbars võitles samuti Põhjasõjas ning langes 1709. aastal Ukrainas vangi. Tema vangipõlv möödus Venemaal ja ta suri Liivimaal 1722. aastal. 

## Viited
Andres Sooniste

**Andres Sooniste** (sündinud 7. juunil 1966 Pärnus) on Eesti ökonomist ja poliitik.

## Poliitiline tegevus
1999. aasta oktoobris valiti Sooniste Isamaaliidu nimekirjast suure häälteenamusega linnavolikokku ning 1. novembril sai temast Pärnu linnapea. Tema juhitud linnavalitsus alustas ulatuslikku linna juhtimise reformimist. Ligi veerand ametnikkonnast koondati. Esimesi samme astuti ka Pärnu koolivõrgu ümberkorraldamiseks.

Aasta pärast ametisse nimetamist umbusaldusavalduse tõttu tagasi astunud Sooniste jäi edasi linnavolikogu liikmeks.

## Viited
Einar Kelder

**Einar Kelder** (30. august 1948 Võrumaa – 15. märts 2014 Pärnu) oli Eesti ettevõtja ja poliitik.

## Ettevõtlus
Keldri perekonnale kuulub AS Härma Keskus, mille tegevus on kõnealuse kaubanduskompleksi haldamine. Tema ainuomandis oli osaühing Kalda Majad, mis on tegelnud korterelamute rajamise ja korterite müügiga Pärnus Suur-Jõekalda tänavas otse jõe kaldal.

## Poliitiline tegevus
2000. aasta oktoobris valiti ta Pärnu linnapeaks. Tema juhitud linnavalitsuse tegutsemisajal asuti ehitama Pärnu Kontserdimaja ja uut raamatukoguhoonet. Valmis uus purskkaev Rüütli platsil. Pärnu randa tunnustati sinilipuga.

Pärast linnapea ametikohustuste lõppemist 2002. aasta novembris jätkas ta tegevust eraettevõtluses.

## Viited

## Kirjandus
*"Suri endine Pärnu linnapea Einar Kelder". Pärnu Postimees, 17. aprill 2014

## Välislingid
*Haud Pärnu Metsakalmistul
Ildar Abdrazakov

**Ildar Abdrazakov** (baškiiri Абдразаҡов Илдар Әмир улы; sündinud 26. septembril 1976 Ufas) on baškiiri päritolu Venemaa ooperilaulja (bass).

2004. aastal tegi ta debüüdi Metropolitan Operas ja on seejärel seal regulaarselt esinenud. Samal aastal esines ta ka La Scalas, esitades Rossini ooperis "Mooses Egiptuses" Moosese osa. 2009. aastal esines ta samas rollis Salzburgi festivalil. Samal aastal esines ta esimest korda Londonis Royal Opera House'is.

Ta on mänginud Fjodor Šaljapini rolli filmides ja telesarjades.

Abdrazakov on salvestanud albumeid Rossini, Verdi, Šostakovitši, Rahmaninovi jt heliloojate loominguga. 2017. aastal sõlmis ta eksklusiivse salvestuslepingu Deutsche Grammophoniga.

Chicago sümfooniaorkestri Giuseppe Verdi "Reekviemi" salvestus Abdrazakovi osalusel ja Riccardo Muti dirigeerimisel võitis 2010. aastal kaks Grammy auhinda.

2016. aastal asutas ta noorte talentide toetuseks omanimelise fondi.

Veebruaris 2023 teatas ta, et katkestab koostöö Metropolitan Operaga. La Scala otsustas tühistada Abdrazakovi eelolevad esinemised. Veel novembris 2022 kaitses La Scala otsust avada hooaeg Mussorgski Boriss Godunoviga, mille  peaosas esineb Abdrazakov.

2013. aastal pälvis ta Venemaa teatriauhinna "Kuldne Mask". 2021. aastast on ta Venemaa teeneline kunstnik.

Ka tema vend Askar Abdrazakov on ooperilaulja.

## Viited

## Välislingid

*http://www.ildarabdrazakov.com
*https://iafoundation.ru/
*Stephan Burianek, Im Dienste des Bösen, 22. veebruar 2023, OpernNews (saksa keeles)
Vincent Van Quickenborne

**Vincent Paul Marie Van Quickenborne** (sündinud 1. augustil 1973 Gentis) on Belgia poliitik, ta on erakonna *Open Vlaamse Liberalen en Democraten* liige. Ta oli 1. oktoobrist 2020 kuni 20. oktoobrini 2023 Belgia justiitsminister.

Ta lõpetas aastal 1996 Katholieke Universiteit Leuveni, kust ta sai õigusteaduse teadusliku kraadi.

Ta oli 1. oktoobrist 2020 kuni 20. oktoobrini 2023 Belgia justiitsminister.
Jane Mets

**Jane Mets** (sündinud 16. juulil 1955 Pärnus) on Eesti poliitik.

## Poliitiline tegevus
Seoses Toomas Kivimägi Riigikogu liikmeks astumisega täitis 30. märtsist 2015 alates Pärnu linnapea ülesandeid tol ajal abilinnapea ametit täitnud Mets. 17 päeva hiljem 16. aprillil kinnitati linnapea ametisse Romek Kosenkranius.

## Viited
Vello Järvesalu

**Vello Järvesalu** (2. märts 1953 Tali – 7. juuli 2019 Pärnu) on Eesti ökonomist ja poliitik.

## Haridus
Järvesalu õppis Eesti Põllumajanduse Akadeemias ökonomistiks.

## Töökäik
1988. aastast töötas ta trükikoja Pärnutrükk direktorina, hiljem oli AS Trükk juhatuse esimees.

## Poliitiline tegevus
Alates 1989. aastast Pärnu linnavolikogusse kuulunud Vello Järvesalu valiti 1996. aasta valimiste järel Pärnu linnapeaks. Tema valitsusajal ehitati Tartu Ülikooli Pärnu Kolledži hoone ja jalakäijate sild üle Sauga jõe. Alustati uue raamatukogu ehitamist Vallikääru kõrvale, kutsuti ellu David Oistrahhi festival.

Ettenähtud ametiaja lõppemiseni 1999. aastal linnapea ametipostil olnud Vello Järvesalu töötas hiljem ettevõtluses ning oli valitud Pärnu linnavolikogu liikmeks.

## Surm
Järvesalu suri 66-aastaselt 24. juulil 2019. Ta on maetud Pärnu Alevi kalmistule.

## Viited
Johannes Järv

**Johannes Järv** (1890 – 10. november 1974) oli Nõukogude aktivist.

Johannes Järv sündis Teedla mõisa moonamehe pojana. Noorusaastail töötas Rõngu mõisas sulase ja tallimehena. Oktoobrirevolutsiooni päevil võttis osa nõukogude võimu kehtestamisest. Ta valiti Rõngu Tööliste ja Soldatite Saadikute Nõukogu esimeheks. 1917. aasta sügisel võeti Järve juhtimisel tööliste nõukogule üle Rõngu, Väike-Rõngu ja Rõngu kirikumõis. Revolutsioonilise tegevuse eest viibis Järv 1918. aasta veebruarist kuni 1919. aasta novembrini poliitvangina Valga ja Tallinna vanglas ning Vindani ja Vitebski koonduslaagris. 

Eesti Vabariigi ajal töötas Järv sulase ja masinistina. 1940. aastal valiti ta Rõngu valla maatööliste ametiühingu esimeheks. 1941. aastal oli Järv Rõngu valla täitevkomitee esimees. Saksa okupatsiooni aastatel hoiti teda poliitvangina Tartu vanglas. Järv oli Uus-Rõngu kolhoosi asutajaliige. Aastatel 1950–1952 töötas ta Rõngu Küla TSN Täitevkomitee esimehena, 1952–1964 oli Rõngu kolhoosi metsnik. 

1960. aastal astus Nõukogude Liidu Kommunistlikku Parteisse.

## Tunnustus
Johannes Järve oli autasustatud kahe NSV Liidu medaliga.

## Viited
Kurja rajoon

**Kurja rajoon** on 2. järgu haldusüksus Venemaal Altai krais.

Rajoonis on 10 külanõukogu, kus on 22 küla (sh Kolõvan). Halduskeskus on Kurja küla. 

Peamine majandusharu on põllumajandus.

## Ajalugu

Rajoon moodustati 1924. aastal ja likvideeriti 1. oktoobril 1933. Rajoon taastati 1935. aastal.

Elanikest olid 2002. aastal 94,4% venelased, 2,8% sakslased, 0,79% armeenlased ja 0,69% ukrainlased.

## Viited

## Välislingid
*https://kurya.ru/
Sachin

**Sachin** on vald Põhja-Prantsusmaal Pas-de-Calais' departemangus.

Sachin asub Clarence'i jõe orus, u. 42 km Arrasist loodes, teede D70E6 ja D70 ristumiskoha ümbruses.

## Huviväärsused

* Ristija Johannese kirik, pärineb 18. sajandist.

## Vaata ka

* Pas-de-Calais' departemangu haldusüksuste loend

## Viited
Riccardo Muti

**Riccardo Muti** (sündinud 28. juulil 1941 Napolis) on  Itaalia dirigent, La Scala peadirigent 1986–2005.

1969–1981 oli ta Maggio Musicale Fiorentino peadirigent. 1971. aastal kutsus Herbert von Karajan teda esimest korda Salzburgi Festivalile. 1980–1992 oli ta Philadelphia orkestri peadirigent.

1973. aastast juhatab ta regulaarselt Viini Riigiooperi etendusi.

## Tunnustus
* Premio Abbiati 1980/81 ja 1988/89
* Ameerika Filosoofiaseltsi liige
* Briti impeeriumi ordu rüütelkomandör (KBE)
* 2 Grammy auhinda (2010)
* Birgit Nilssoni auhind (2011)
* International Opera Award (2014)
* Praemium Imperiale 2018
*valiti Venemaa Kunstide Akadeemia välisliikmeks (2021)

## Viited

## Välislingid

*https://www.riccardomuti.com/
Sailly-au-Bois

**Sailly-au-Bois** (pikardi: *Sailly-au-Bos*) on vald Põhja-Prantsusmaal Pas-de-Calais' departemangus.

Sailly-au-Bois asub u. 29 km  Arrasist lõunas, teede D3 ja D23 ristumiskoha ümbruses.

## Huviväärsused

* Ristija Johannese kirik, pärineb 18. sajandist.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Dragons de Rouen

**Rouen Hockey Élite 76** (*Dragons de Rouen*) on Prantsusmaa jäähokiklubi, mis tegutseb Rouenis. See mängib Prantsusmaa jäähoki kõrgliigas Ligue Magnus.

Klubi on asutatud 1982.

## Välislingid
* Ametlik koduleht
Sailly-en-Ostrevent

**Sailly-en-Ostrevent** on vald Põhja-Prantsusmaal Pas-de-Calais' departemangus.

Sailly-en-Ostrevent asub u. 19 km Arrasist idas, teede D39 ja D43 ristumiskoha ümbruses.

## Huviväärsused

* St. Albini kirik, pärast Esimest maailmasõda koos enamusega külast uuesti üles ehitatud.
* Les Bonnettesi kromlehh.


Pilt:Bonnettes02.jpg|Küngas
Pilt:Bonnettes01.jpg|Teine nurk


## Vaata ka

* Pas-de-Calais' departemangu haldusüksuste loend

## Viited
ERC Ingolstadt

**ERC Ingolstadt** (*Eishockey-und-Rollschuh club*) on Saksamaa jäähokiklubi, mis tegutseb Ingolstadtis. See mängib Saksamaa jäähoki kõrgliigas Deutsche Eishockey-Liga (DEL).

Klubi on asutatud 1964. aastal. Klubi on tulnud Saksamaa meistriks 2014. aastal. Hooajal 2023/24 jõudis Ingolstadt Jäähoki Meistrite Liigas 16 parema sekka, kus kaotati Rootsi klubile Växjö Lakers.

Kodumänge peab klubi Saturn Arenal, mis mahutab 4816 pealtvaatajat.

## Praegune koosseis
*Seisuga hooaeg 2023/24*
***Väravavahid**: Nico Pertuch, Devin Williams, Michael Garteig
***Kaitsjad**: Fabio Wagner (*[[kapten (jäähoki)|kapten]]*), Kevin Maginot, Colton Jobke, Mathew Bodie, Maury Edwards, Leon Hüttl, Niklas Hübner, Daniel Schwaiger, David Farrance
***Ründajad**: Philipp Krauß, Andrew Rowe, Mirko Höfflin, Patrik Virta, Noah Dunham, Brandon Kozun, Wojtek Stachowiak, Wayne Simpson, Charles Bertrand, Enrico Henriquez-Morales, Marko Friedrich, Travis St. Denis, Daniel Pietta, Jan Nijenhuis, Casey Bailey

*Vaata ka [[:Kategooria:ERC Ingolstadti mängijad]]*.

## Saavutused
*Deutsche Eishockey-Liga:
** **Võitja** (1): 2014
** Teised kohad (1): 2015, 2023

## Välislingid
* Ametlik koduleht
Düsseldorfer EG

**Düsseldorfer EG** on Saksamaa jäähokiklubi, mis tegutseb Düsseldorfis. See mängib Saksamaa jäähoki kõrgliigas Deutsche Eishockey-Liga (DEL).

Klubi on asutatud 1935. aastal.

## Saavutused
*Deutsche Eishockey-Liga:
** **Võitja** (8): 1967, 1972, 1975, 1990, 1991, 1992, 1993, 1996
** Teised kohad (10): 1969, 1971, 1973, 1980, 1981, 1986, 1989, 1994, 2006, 2009

## Välislingid
* Ametlik koduleht
HC Dynamo Pardubice

**HC Dynamo Pardubice** on Tšehhi jäähokiklubi, mis tegutseb Pardubices. See mängib Tšehhi jäähoki kõrgliigas Extraliga.

Klubi on asutatud 1923. aastal.

## Välislingid
* Ametlik koduleht
* Eliteprospects.com
Jakub Vadlejch

**Jakub Vadlejch** (sündinud 10. oktoobril 1990 Prahas) on Tšehhi odaviskaja.

Ta võitis 2017. aasta maailmameistrivõistlustel Londonis hõbemedali isikliku rekordiga 89.73, kaotades maailmameistriks tulnud sakslasele Johannes Vetterile 16 sentimeetriga.

2021. aastal toimunud Tokyo olümpiamängudel võitis ta Neeraj Chopra järel tulemusega 86.67 hõbemedali.

2022. aasta maailmameistrivõistlustel Eugene'is viskas Vadlejch 88.09 ning võitis pronksmedali. Euroopa meistrivõistlustel Münchenis oli ta 87.28-ga Julian Weberi järel teine.

2023. aasta maailmameistrivõistlustel Budapestis võitis Vadlejch Neeraj Chopra ja Arshad Nadeemi järel pronksmedali 86.67-ga. 

2024. aasta Euroopa meistrivõistlustel Roomas tuli ta Julian Weberi ja Oliver Helanderi ees tulemusega 88.65 Euroopa meistriks. 2024. aasta suveolümpiamängudel Pariisis viskas ta 88.50 ja sai neljanda koha, kaotades pronksmedali võitnud Anderson Petersile nelja sentimeetriga.

Ta on tulnud kolmel korral Teemantliiga üldvõitjaks (2016, 2017, 2023).

Vadlejchi isiklik rekord on 13. mail 2022 Dohas visatud **90.88**.

## Viited

## Välislingid
*
ZSC Lions

**ZSC Lions** (*Zürcher Schlittschuh Club Lions*) on Šveits jäähokiklubi, mis tegutseb Zürichis. See mängib Šveits jäähoki kõrgliigas National League.

## Saavutused
* **Šveitsi meister** (11): 1936, 1949, 1961, 2000, 2001, 2008, 2012, 2014, 2018, 2024, 2025
* **Champions Hockey League** (1): 2025

## Välislingid
* Ametlik koduleht
* Eliteprospects.com
Sains-lès-Pernes

**Sains-lès-Pernes** on vald Põhja-Prantsusmaal Pas-de-Calais' departemangus.

Sains-lès-Pernes asub teede D70 ja D71 ristumiskoha ümbruses, u. 43 km Arrasist loodes, Pernes'i lähedal. Seal saab kohast nimega "Le Buich" alguse Clarence'i jõgi.

## Huviväärsused

* St. Berthe'i kirik, pärineb 16. sajandist.

## Vaata ka

* Pas-de-Calais' departemangu haldusüksuste loend

## Viited
Elektrisinine

**Elektrisinine** on väljamõeldud värvinimetus, mis eesti keeles tähistab väga eredat, roheka varjundiga sinist, aga prantsuse keeles heledamapoolset erksinist, mida kirjeldatakse väga heleda ja külmana.

Värvus on oma karakterilt kõva, külm ja terav.

## Päritolu
Kuigi elektril pole värvust, tähistas väljend "lumière bleue électrique" 19. sajandi esimesel poolel kaarlampide valgust, mille värvus näis gaasivalguses sinisena. 1882. aastal kasutatakse nimetust "bleu electrique" kanga värvuse kirjeldamiseks:
:*"Ennäe, mida kirjutab ajakirja "Revue de la Mode" viimases numbris proua Marie de Saverny, kelle nimi on autoriteet kõiges, mis puudutab tualette: Teame, et Union de l'Inde pakub oma klientidele igal hooajal valikut võluvatest uudistoodetest pariislikule maitsele [...] kas elegantsele või lihtsale kostüümile on siin [...] ilus nunnaloor ("voile de religieuse" on väga õhuke ja pehme villakangas), kahes eri kvaliteedis ja 200 värvitoonis. […] villastes [[paabulinnusinine]] on üks moekamaid, ja uued värvitoonid: elektrisinine, [[lasuursinine]], jahimeheroheline, [...], [[Linavalge|linavalge]] kuulus varjund, krevetiroosa, [[korallpunane]] [...].*" Le Monde illustré, 18 mars 1882.

Eesti keelde on väljend jõudnud saksa keelest.

## Variatsioonid
Prantsuskeelne värvinimetuste portaal pourpre.com pakub elektrisinise (*bleu électrique*) vasteks erksiniste toonivahemiku  .

ISCC-NBS-i värvisõnaraamatu "Color: Universal Language and Dictionary of Names" järgi võib elektrisinine (*Electric blue*) olla hallikassinine  või (*Electric*) keskmine rohekassinine  .

Veebivärv *Electric blue* on kas värvusega *[[Cyan]]* sarnanev hele rohekas erksinine   või kuningsinise taoline erksinine  , *Medium electric blue* on tumesinine  , *Rich electric blue* ligikaudu taevasinine  .

## Kasutamine
Prantsuse keeles kasutatakse värvinimetust moes ja dekoratsioonis, eesti keeles mitmesuguste objektide särava või erksa värvuse kirjeldamiseks. Kuigi Eesti keele seletav sõnaraamat mainib ära elektrisinise roheka varjundi, kasutatakse värvinimetust ka eesti keeles pigem mitmesuguse värvusega erksiniste objektide puhul, nagu tekstiilid või ehted, mis pole tingimata rohekassinised.

## Vaata ka
* Mürkroheline
* Petroolisinine

## Viited
Märt Rosenthal

**Märt Rosenthal** (sündinud 15. märtsil 1999) on Eesti korvpallur.

## Klubikarjäär
Märt Rosenthal on Tartu Ülikooli korvpallikooli kasvandik. 

Esimesed mängud Korvpalli Meistriliigas pidas hooajal 2015/2016 klubi Tartu Ülikool/Rock meeskonnas.  Aastatel 2016–2019 mängis Rosenthal meistriliigas Tartu Ülikooli meeskonnas ning võitis Meistriliigas hooajal 2017/2018 hõbemedali. 

Hooaegadel 2019/2020 ja 2020/2021 oli Pärnu Sadama koosseisus ning võitis 2021. aastal hõbemedali. Ühtlasi valiti Rosenthal 2020/2021 hooaja Eesti meistriliiga parimaks kaitsemängijaks.

Järgmisel hooajal 2021/2022 mängis ta klubi Tartu Ülikool/Maks & Moorits koosseisus ning tuli taas hõbemedalile. 

Märt Rosenthali parimad näitajad mängudes Korvpalli Meistriliigas ja Eesti-Läti Korvpalliliigas (seisuga 22.02.2023.):
* suurim efektiivsuse näitaja – 36 (Pärnu Sadam – Jurmala, 2019)
* suurim punktide arv mängus – 30 (Tartu Ülikool – Jurmala, 2017)
* suurim lauapallide arv mängus – 13 (Pärnu Sadam – Tartu Ülikool, 2021)
* suurim söötude arv mängus – 12 (	Tartu Ülikool Maks & Moorits – BK Liepaja, 2023).

Hooaegadel 2022/2023 ja 2023/2024 tuli Rosenthal Tartu Ülikool/Maks & Moorits meeskonnaga veel kahel korral Eesti meistrivõistlustel hõbemedalile.

Hooajaks 2024/2025 sõlmis Rosenthal lepingu Poola kõrgliigaklubiga Stal Ostrów Wielkopolski. Novembris 2024 sai ta raske põlvevigastuse ja pidi minema operatsioonile ning hooaeg jäi pooleli. 

2025/2026 hooajaks siirdus Rosenthal BC Kalev/Cramosse.

## Mängud koondises
Märt Rosenthal on mänginud Eesti U16, U18 ja U20 vanuseklassi koondistes.

Eesti meeste korvpallikoondises pidas ta esimese mängu 21. veebruaril 2021 Venemaa vastu (4 punkti, 52:75).

Koondises on Rosenthal pidanud 28 mängu (seisuga 3. september 2025).

## Viited

## Välislingid

* Märt Rosenthal. basket.ee
* Märt Rosenthal. Basketball Player – Proballers
* Eesti korvpallikoondisesse murdnud Märt Rosenthal naaseb Tartusse. Delfi Sport, 10. juuni 2021
* Kohaliku liiga parim söödumees Märt Rosenthal: EM-koondisest välja jäämine oli minu jaoks õppetunniks. korvpall24, 12. veebruar 2023
* Eesti koondise tagamees väga pikast vigastuspausist: oli meelest läinud, mis tunne on mängida sport.postimees.ee 14. august 2025
Aalborg Pirates

**Aalborg Pirates** on Taani jäähokiklubi, mis tegutseb Ålborgis. See mängib Taani jäähoki kõrgliigas Metal Ligaen.

Klubi on asutatud 1967. aastal.

## Saavutused
*Taani kõrgliiga:
** **Võitja** (4): 1981, 2018, 2022, 2023
** Teised kohad (11): 1976, 1983, 1984, 1987, 1989, 2004, 2005, 2006, 2007, 2010, 2021
** Kolmandad kohad (7): 1977, 1979, 1980, 1982, 1988, 1991, 1994

## Välislingid
* Ametlik koduleht
Léa Sprunger

**Léa Sprunger** (sündinud 5. märtsil 1990 Nyonis) on Šveitsi endine kergejõustiklane.

Ta alustas karjääri seitsmevõistlejana ning võitis 2009. aasta Euroopa juunioride meistrivõistlustel seitsmevõistluses kuldmedali.

2011. aastal otsustas ta keskenduda sprindile. 2012. aasta suveolümpiamängudel Londonis osales ta 200 meetri jooksus ja 4×100 meetri teatejooksus. 

2015. aastal otsustas Sprunger keskenduda 400 meetri tõkkejooksule. Ta võitis 2016. aasta Euroopa meistrivõistlustel Amsterdamis Sara Slott Peterseni ja Joanna Linkiewiczi järel pronksmedali.

2017. aasta maailmameistrivõistlustel Londonis pääses ta finaali ja oli viies.

2018. aasta Euroopa meistrivõistlustel Berliinis võitis Sprunger ajaga 54,33 kuldmedali.

2019. aasta Euroopa sisemeistrivõistlustel Glasgow's võitis Sprunger kuldmedali 400 meetri jooksus. Maailmameistrivõistlustel Dohas sai ta 400 meetri tõkkejooksus Šveitsi rekordiga 54,06 4. koha.

Sprunger lõpetas sportlaskarjääri 2021. aasta septembris.

## Isiklikud rekordid
;Väljas

;Sees

Allikas: Rahvusvaheline Kergejõustikuliit

## Isiklikku

Léa Sprungeri vanem õde Ellen on samuti kergejõustiklane, seitsmevõistleja.

## Viited

## Välislingid
*
Aleksander Simon

**Aleksander Simon** VR I/3 (9. juuni 1877 Põltsamaa alev – 25. september 1960 Dornstadt, Saksamaa) oli Vene ja Eesti sõjaväelane (kolonel).

Aleksander Simon lõpetas Viljandi linnakooli ja Vladimiri sõjakooli 13. juunil 1903. aastal. Esimeses maailmasõjas teenis Sveaborgi kindluse garnisoni jalaväepolgus. 

Eesti Vabadussõjas teenis Aleksander Simon alates 21.11.1918 Sõjaministeeriumis  Peastaabi reajaoskonna ülemana, kapteni aukraadis. 4. aprillil 1919. aastal nimetati Vabariigi Sõjakooli ülemaks, Oli Sõjakooli ülem 1919–1920, teenis seejärel Sõjaministeeriumis sõjaministri juures käskudetäitja-ohvitserina. Lahkus kaitseväeteenistusest 1. septembril 1927. aastal.

1930. aastast oli Kaitseliidu Tallinna maleva Ida malevkonna propaganda pealik.

## Viited

## Välislingid
* Eesti ohvitserid 1918–1940.
Johannes Heinrich von Tiesenhausen

**Johannes Heinrich von Tiesenhausen** (1661–1707) oli Rootsi sõjaväelane ja väejuht, kes osales Põhjasõjas, olles Eesti ratsarügemendi juhataja.

Tema vanemad olid Friedrich Wilhelm von Tiesenhausen ja Elisabeth von Tiesenhausen.

Põhjasõja algul, 1700. aastal sai ta ooberstleitnandina Eesti ratsarügemendi ülemaks. Selle rügemendiga osales ta Soome ja Ingerimaa sõjategevuses.

Johannes Heinrich von Tisenhausen abiellus 1700. aastal Anna Dorothea von Tiesenhauseniga.

## Viited
Aleksandrs Lembergs

**Aleksandrs Lembergs** (25. märts 1921 Riia – 25. november 1985 Riia) oli läti balletitantsija, ballettmeister ja koreograaf. 

Lembergs õppis aastatel 1932–1936 Läti Rahvusooperi balletistuudios ja 1938–1939 täiendas end Pariisis eraballetistuudios. 1939. aastal naasis Riiasse, kus sai rahvusooperi balletisolistiks (1944. aastast Läti NSV Riiklik Akadeemiline Ooperi- ja Balletiteater). Alates 1961. aastast tegutses Lembergs samas ballettmeistrina, aastatel 1968–1985 oli ta teatri peaballettmeister. Ühtlasi oli ta Riia Koreograafiakooli pedagoog ja aastatel 1964–1968 selle direktor.

## Tunnustus
*1955 – Läti NSV teeneline kunstnik
*1971 – Läti NSV rahvakunstnik
*1982 – NSV Liidu rahvakunstnik

## Välislingid
*Aleksandrs Lembergs. enciklopedija.lv
Eugène Polyakov

**Eugène Polyakov**, ka **Genia Polyakov** (vene keeles Евгений Поляков *Jevgeni Poljakov*; 27. aprill 1943 Moskva – 24. oktoober 1996 Pariis) oli balletitantsija, koreograaf ja ballettmeister.

Polyakov asus pärast Moskva Suure Teatri koreograafiakooli lõpetamist tööle Novosibirski Ooperi- ja Balletiteatris, kus sai balletitantsijana esimeseks solistiks. 1970. aastal naasis ta Moskva Suure Teatri koreograafiakooli, kus töötas pedagoogina.

1976. aastal emigreerus Polyakov Itaaliasse, kus töötas koreograafina Veneetsias, Firenzes ja Roomas. 1983. aastal kutsus Rudolf Nurejev ta Pariisi Rahvusooperi balletitrupi ballettmeistriks ja repetiitoriks. Pärast Nurejevi lahkumist 1989. aastal balletitrupi juhi kohalt määrati Polyakov koos Patrice Bartiga kunstilise juhi ametikohustusi jagama. Selline kaksikvõim Pariisi Rahvusooperi balletitrupis kestis umbes aasta aega, kuni uueks juhiks sai Patrick Dupond.

1991. aastal tegi Polyakov koos Bartiga Pariisi Ooperiteatri balletitrupis "Giselle’i" uuslavastuse.

## Viited

## Välislingid
*Genia Polyakov, maitre de ballet, choregraphe. YouTube, 6. oktoober 2016
*Eugène Polyakov Pariisi Rahvusooperi kodulehel
Noolnoodikiri

**Noolnoodikiri** (inglise keeles *ups and downs notation*) on muusika noodikirjas helikõrguste tähistamise süsteem, milles tavapärasele alteratsioonimärgile (bemoll, bekarr, diees) lisatud üles- või allanool tugevdab või nõrgendab alteratsioonimärgi mõju.

Kite Giedraitise sõnul on noolnoodikirja abil võimalik märkida helide kõrgusi näiteks peaaegu kõigis oktavipõhistes võrdtempereeritud helisüsteemides (vjo). Üles või alla suunatud nool tähistab helikõrguse muutumist vjo ühe sammu võrra vastavalt kas üles või alla. 

## Vaata ka
* Nool (muusika)

## Välislingid
*Ups and downs notation. Xenharmonic Wiki
Erik von Pistohlkors

**Erik von Pistohlkors** (1628–1700) oli Rootsi sõjaväelane ja väejuht. 

## Elulugu
Erik von Pistohlkors sündis 1628. aastal Savonlinnas. Tema vanemad olid Jöran Olofsson Pistelkors ja Hebla Bogge. 

Sõjaväekarjääri alustas ta 1643. aastal, kui liitus kuninganna Kristiina valverügemendiga. 1650. oli ta lipnik Kronobergi rügemendis, kolm aastat hiljem oli ta leitnant. 1654. aastal oli ta kaptenleitnant Hälsinge rügemendis ja 1655 kapten Kalmari rügemendis. 1658. aastal läks ta üle Vickeni tragunirügementi ja sai seal majoriks. Järgmisel aastal sai ta ooberstleitnandiks. 1662. aastal asus ta teenima Skåne jalaväerügementi. Järgneva 11 aasta jooksul teenis ta Halmstadti, Dünamünde ja Neumünde komandandina.

1662. aastal omandas ta Rutikvere mõisa, hiljem veel Jädivere, Paatsalu, Illuste ja Massu mõisa.  

1679. aastal sai ta Liivimaa jalaväerügemendi ülemaks. 

1682. aastal oli ta Pärnu komandant, siis juba ooberstina. 1691. aastal tekkis Pistohlkorsil Reinhold Johan von Ferseniga kohtuasi. Ta läks 1699. aasta 6. augustil erru.

Erik von Pistohlkors suri 13. märtsil 1700 Pärnus selle linna komandandina. 

## Isiklikku
Erik von Pistohlkorse esimene abikaasa oli Elisabeth von Knorring ja teine Margareta Elisabeth von Aderkas. 

Esimesest abielust sündisid Juliana Elisabeth, Magnus Gabriel ja veel kaks poega, kelle nimed on teadmata.

Teisest abielust sündisid Johan Erik, Elisabeth ja Margaretha von Pistohlkors ning veel kaks tütart, kelle nimed on teadmata.

## Viited